11.1 งบการเงิน

ผู้สอบบัญชีที่ได้รับความเห็นชอบจากผู้ถือหุ้นให้ทำการตรวจสอบงบการเงินของบริษัทฯและบริษัทย่อยและงบการเงินรวมปี
2554 คือ นายเจริญ ผู้สัมฤทธิ์เลิศ ผู้สอบบัญชีรับอนุญาตทะเบียน เลขที่ 4068 และ/หรือ
นายวิเชียร ธรรมตระกูล ผู้สอบบัญชีรับอนุญาตทะเบียน เลขที่ 3183 และ/หรือนางสาววรรณาพร
จงพีรเดชานนท์ ผู้สอบบัญชีรับอนุญาตทะเบียน เลขที่ 4098 จากบริษัท เคพีเอ็มจี ภูมิไชย สอบบัญชี
จำกัด

สำหรับผู้สอบบัญชีที่ได้รับความเห็นชอบจากผู้ถือหุ้นให้ทำการตรวจสอบงบการเงินของบริษัทฯและบริษัทย่อยและงบการเงินรวมปี
2552-2553 คือ นายเจริญ ผู้สัมฤทธิ์เลิศ ผู้สอบบัญชีรับอนุญาตทะเบียน เลขที่ 4068 และ/หรือ
นางสาวบุญศรี โชติไพบูลย์พันธุ์ ผู้สอบบัญชีรับอนุญาตทะเบียน เลขที่ 3756
และ/หรือนางสาววรรณาพร จงพีรเดชานนท์ ผู้สอบบัญชีรับอนุญาตทะเบียน เลขที่ 4098 จากบริษัท
เคพีเอ็มจี ภูมิไชย สอบบัญชี จำกัด

  ปี 2554 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2554 ไม่แสดงเงื่อนไข

  ปี 2553 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2553 ไม่แสดงเงื่อนไข

  ปี 2552 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2552 ไม่แสดงเงื่อนไข

ค่าตอบแทนที่จ่ายให้แก่ผู้สอบบัญชีรอบปีบัญชี สิ้นสุด วันที่ 31 ธันวาคม 2554

1) ค่าตอบแทนจากการสอบบัญชี

  ------------------------- ----------------------------- --------------------- -------------
  รายการที่                   ชื่อบริษัทฯและบริษัทย่อย             ชื่อผู้สอบบัญชี             ค่าสอบบัญชี
                                                                                (บาท)

  1                         บริษัท ดิ เอราวัณ กรุ๊ป จำกัด        นางสาววรรณาพร         2,300,000
                            (มหาชน)                       จงพีรเดชานนท์           

  2                         บริษัท โรงแรมเอราวัณ จำกัด        นางสาววรรณาพร         485,000
                            (มหาชน)                       จงพีรเดชานนท์           

  3                         บริษัท เอราวัณ ราชดำริ จำกัด       นางสาววรรณาพร         200,000
                                                          จงพีรเดชานนท์           

  4                         บริษัท เอราวัณ ภูเก็ต จำกัด         นางสาววรรณาพร         160,000
                                                          จงพีรเดชานนท์           

  5                         บริษัท เอราวัณ สมุย จำกัด          นางสาววรรณาพร         415,000
                                                          จงพีรเดชานนท์           

  6                         บริษัท เอราวัณ เจ้าพระยา จำกัด     นางสาววรรณาพร         145,000
                                                          จงพีรเดชานนท์           

  7                         บริษัท เอราวัณ นาคา จำกัด         นางสาววรรณาพร         50,000
                                                          จงพีรเดชานนท์           

  8                         บริษัท เดอะ รีเสิร์ฟ จำกัด          นางสาววรรณาพร         50,000
                                                          จงพีรเดชานนท์           

  9                         บริษัท เอราวัณ คอมเมอร์เชียล       นางสาววรรณาพร         50,000
                            เมเนจเม้นท์ จำกัด                จงพีรเดชานนท์           

  รวมค่าตอบแทนจากการสอบบัญชี                                                       3,855,000
  ------------------------- ----------------------------- --------------------- -------------

2) ค่าบริการอื่น

-ไม่มี-

(ข) สรุปฐานะการเงินและผลการดำเนินงาน

(1) ตารางสรุปงบดุลจากงบการเงินรวม

[]

(2) ตารางสรุปงบกำไรขาดทุนจากงบการเงินรวม

[]

(3) ตารางสรุปงบกระแสเงินสด

[]

(4) ตารางแสดงอัตราส่วนทางการเงิน

[]

11.2 อธิบายและการวิเคราะห์ฐานะการเงินและผลการดำเนินงาน

(ก) รายงานผลการดำเนินงานในปี 2554

ปี 2554 ถือเป็นปีที่ดีของธุรกิจโรงแรมและอุตสาหกรรมการท่องเที่ยวของประเทศไทย
ถึงแม้จะได้รับผลกระทบจากสถานการณ์น้ำท่วมในไตรมาส 4 ของปี
โดยจำนวนนักท่องเที่ยวที่เดินทางมายังประเทศไทยสำหรับปี 2554 มีจำนวนรวม 19 ล้านคน
เพิ่มขึ้น 20% จากช่วงเวลาเดียวกันของปีที่ผ่านมา
ซึ่งเป็นอัตราการเติบโตที่สูงที่สุดในภูมิภาคและสูงที่สุดสำหรับประเทศไทยในรอบระยะเวลา 5 ปี
นับเป็นการสะท้อนให้เห็นถึงความแข็งแกร่งของอุตสาหกรรมการท่องเที่ยวของประเทศไทยอีกครั้งหนึ่ง

ในปี 2554 เราได้ดำเนินการตามแผนยุทธศาสตร์การขยายงาน 5 ปี (2554-2558) ดังนี้

การดำเนินการตามกลยุทธ์เพิ่มการเติบโต

-   เราได้ดำเนินการพัฒนาโรงแรมใหม่ 3 แห่งที่หัวหินและกรุงเทพ ฯ
    ตามแผนและกำหนดการที่วางไว้ โดยโรงแรมไอบิส หัวหิน จำนวนห้องพัก 200 ห้อง
    ได้เปิดดำเนินการอย่างเป็นทางการแล้วในวันที่ 16 มกราคม 2555 ส่วนโรงแรมเมอร์เคียว
    สยามและ ไอบิส สยาม กรุงเทพฯ จำนวนห้องพักรวม 380 ห้อง
    จะเปิดดำเนินการในไตรมาส 4/55 นี้ ซึ่งจะทำให้จำนวนห้องพักรวมของทั้งกลุ่มเพิ่มขึ้นจาก
    3,312 ห้อง ณ สิ้นปี 2554 มาเป็น 3,892 ห้อง ณ สิ้นปี 2555

การดำเนินการตามกลยุทธ์เพิ่มผลตอบแทน

-   ในส่วนของการขายทรัพย์สินเพื่อรับรู้มูลค่าในราคาตลาด เมื่อ วันที่ 1 เมษายน 2554
    เราได้ดำเนินการขายและโอนกรรมสิทธิ์ในอาคารเพลินจิตเซ็นเตอร์และสิทธิการเช่าที่ดินที่ตั้งอาคารรวมมูลค่า
    1,423 ล้านบาท ให้แก่กองทุนรวมสิทธิการเช่าอสังหาริมทรัพย์ไพร์มออฟฟิศ ซึ่งจัดตั้งโดย
    บริษัทหลักทรัพย์จัดการกองทุนรวม ไทยพาณิชย์ จำกัด
    โดยได้บันทึกกำไรสุทธิจากการขายสินทรัพย์นี้จำนวน 664 ล้านบาทในไตรมาส 2/54
    และได้นำเงินสดรับหลังหักค่าใช้จ่ายไปชำระหนี้เงินกู้ยืมระยะยาวกับสถาบันการเงินจำนวน
    460 ล้านบาท
    สำหรับเงินส่วนที่เหลือได้สำรองไว้สำหรับการสนับสนุนการขยายงานตามแผนยุทธศาสตร์การขยายงาน
    5 ปี ตามที่วางไว้

-   ในส่วนของการปรับปรุงทรัพย์สินเพื่อเพิ่มศักยภาพในการสร้างผลตอบแทน เมื่อเดือนกรกฎาคม
    2554 เราได้เข้าทำสัญญาบริหารโรงแรมร่วมกับกลุ่มสตาร์วูดโฮเต็ล แอนด์ รีสอร์ท
    ซึ่งเป็นหนึ่งในผู้นำด้านธุรกิจการบริหารโรงแรมระดับโลก
    เพื่อเป็นผู้บริหารโรงแรมของเราภายใต้แบรนด์ “ลักซ์ชัวรี่ คอลเลคชั่น”
    โดยการเป็นพันธมิตรและการเพิ่มแบรนด์ในครั้งนี้เป็นการเพิ่มความแข็งแกร่งให้กับกลุ่มโรงแรมของเราซึ่งปัจจุบันบริหารงานโดยกลุ่มโรงแรมชั้นนำระดับโลกอยู่แล้วคือ
    กลุ่มไฮแอท แมริออท แอคคอร์ และ ไอเอชจี
    และเป็นการเพิ่มความหลากหลายและขยายฐานของแบรนด์เพื่อการขยายงานในอนาคตของเราอีกด้วย
    โดยเราได้ทำการเปลี่ยนแบรนด์ของรีสอร์ทของเราที่ภูเก็ต จากแบรนด์ “ซิกเซ้นท์ แซงชัวรี่
    ภูเก็ต” มาเป็น “เดอะ นาคา ไอแลนด์ เอ ลักซ์ชัวรี่ คอลเลคชั่น รีสอร์ท แอนด์ สปา
    ภูเก็ต”
    ซึ่งส่งผลให้มีผลการดำเนินงานที่ปรับตัวดีขึ้นอย่างมีนัยสำคัญจากช่วงเวลาเดียวกันของปีที่ผ่านมาทั้งในด้านอัตราการเข้าพักเฉลี่ย
    และรายได้เฉลี่ยต่อห้องพัก (“RevPAR”)

นอกจากนี้
เพื่อสนับสนุนการดำเนินงานแผนยุทธศาสตร์และการเติบโตในอนาคตเพื่อให้บริษัทฯมีโครงสร้างเงินทุนที่เหมาะสมต่อการขยายงาน
เมื่อวันที่ 26 เมษายน 2554 ที่ประชุมสามัญผู้ถือหุ้นประจำปี 2554
ได้มีมติอนุมัติการออกใบสำคัญแสดงสิทธิที่จะซื้อหุ้นสามัญเพิ่มทุนให้กับผู้ถือหุ้นสามัญเดิมของบริษัทฯโดยไม่คิดมูลค่า
จำนวนไม่เกิน 224,477,900 หน่วย
(รายละเอียดตามหนังสือแจ้งตลาดหลักทรัพย์แห่งประเทศไทยเมื่อวันที่ 19 พฤษภาคม 2554)
ทั้งนี้ใบสำคัญแสดงสิทธิดังกล่าวได้เริ่มซื้อขายเป็นหลักทรัพย์จดทะเบียนเมื่อวันที่ 27 พฤษภาคม 2554
(รายละเอียดตามหนังสือแจ้งตลาดหลักทรัพย์แห่งประเทศไทยเมื่อวันที่ 25 พฤษภาคม 2554)
และอนุมัติการออกหุ้นสามัญเสนอขายแก่พนักงานของกลุ่มบริษัท จำนวนไม่เกิน 35,743,099 หุ้น
เพื่อให้พนักงานมีความตั้งใจที่จะปฎิบัติงานตามแผนยุทธศาสตร์ที่ตั้งไว้ในช่วงระยะเวลา 5
ปีข้างหน้าให้ประสบความสำเร็จ (รายละเอียดตามหมายเหตุประกอบงบการเงินหมายเลข 24)

ในส่วนของผลการดำเนินงาน เรามีรายได้จากการดำเนินงานสำหรับปี 2554 เท่ากับ 3,756
ล้านบาทเพิ่มขึ้น 13%
จากช่วงเดียวกันของปีที่ผ่านมาถึงแม้จะไม่มีรายได้จากอาคารเพลินจิตเซ็นเตอร์จำนวน 9
เดือนในปีนี้เนื่องจากการโอนขายอาคารให้แก่กองทุนรวมอสังหาริมทรัพย์ในไตรมาส 2/54
โดยเป็นรายได้จากธุรกิจโรงแรมเท่ากับ 3,536 ล้านบาทเพิ่มขึ้น 21%
จากช่วงเวลาเดียวกันของปีที่ผ่านมาถึงแม้ว่าจะได้รับผลกระทบจากสถานการณ์น้ำท่วมและไม่มีรายได้จากรีสอร์ท
เดอะ นาคาที่ภูเก็ต เป็นเวลา 3
เดือนในช่วงการปิดดำเนินงานเพื่อทำการเปลี่ยนแบรนด์ดังที่กล่าวข้างต้น
0รายได้รวมซึ่งรวมถึงกำไรจากการขายทรัพย์สินและรายได้อื่นเท่ากับ 4,487 ล้านบาท เพิ่มขึ้น
33% และเราสามารถทำกำไรก่อนหักดอกเบี้ย ภาษี ค่าเสื่อมราคาและรายการตัดบัญชี
(“EBITDA”) เป็นจำนวน 1,636 ล้านบาท เพิ่มขึ้น 103% จากปีที่ผ่านมา
หลังจากหักต้นทุนทางการเงิน ค่าเสื่อมราคา และภาษีเงินได้แล้วเรามีกำไรสุทธิสำหรับงวด 12
เดือนของปี 2554 จำนวน 491 ล้านบาทเปรียบเทียบกับผลขาดทุนสุทธิ 275 ล้านบาทในปี 2553

[]

  รายละเอียดเพิ่มเติมในรายงานนี้

รายได้

สัดส่วนรายได้ประเภทต่าง ๆ ของเราในปี 2554
มีการเปลี่ยนแปลงตามแผนกลยุทธ์การกระจายรายได้ที่เราวางไว้
โดยรายได้จากโรงแรมระดับกลางและโรงแรมชั้นประหยัดมีการเติบโตเพิ่มมากขึ้น
ในขณะที่รายได้จากค่าเช่าและค่าบริการจากอาคารให้เช่าลดลงจากการขายอาคารเพลินจิตเซ็นเตอร์แก่กองทุนอสังหาริมทรัพย์ในไตรมาส
2/54 รายได้แบ่งตามประเภทของทรัพย์สินได้แสดงไว้ตามตารางและแผนภาพด้านล่างนี้

[]

[]

สำหรับผลการดำเนินงานในปี 2554 ของทรัพย์สินทั้งหมด มีดังนี้:

ธุรกิจโรงแรม

รายได้รวมของธุรกิจโรงแรมทั้งหมดในปี 2554 เท่ากับ 3,536 ล้านบาท เพิ่มขึ้น 21% จากปี
2553 โดยรายได้ส่วนห้องพักซึ่งคิดเป็นสัดส่วนร้อยละ 56 ของรายได้ทั้งหมดมีการปรับตัวเพิ่มขึ้น
23% รายได้ส่วนอาหารและเครื่องดื่มคิดเป็นสัดส่วนร้อยละ 38 ของรายได้ทั้งหมดปรับตัวเพิ่มขึ้น
15%

รายได้โรงแรมแยกตามประเภทของรายได้ ในปี 2553 และ 2554 แสดงตามแผนภาพด้านล่างนี้

[]

สถิติการดำเนินงานด้านห้องพัก สำหรับปี 2554 และ 2553 สรุปได้ดังนี้

  ----------------------------------- --------- --------- ----------------
                                      ปี 2553    ปี 2554    +/-

  อัตราการเข้าพัก                        58.4%     69.4%     +11.1%

  ค่าห้องพักเฉลี่ย (บาท/คืน)                2,399     2,326     -3.1%

  รายได้เฉลี่ยต่อห้องพัก(บาท/คืน)            1,400     1,615     +15.3%
  ----------------------------------- --------- --------- ----------------

โรงแรมระดับ 5 ดาวในกรุงเทพ ฯ

โรงแรมระดับ 5 ดาว 2 แห่งของเราในกรุงเทพฯ ซึ่งประกอบด้วย โรงแรมแกรนด์ ไฮแอท
เอราวัณ กรุงเทพ และโรงแรมเจดับบลิว แมริออท กรุงเทพ มีผลการดำเนินงานที่เติบโตขึ้นในปี
2554 โดยอัตราการเข้าพักเฉลี่ย (“Average Occupancy”) เพิ่มขึ้นจากระดับ 60% ในปี 2553
มาเป็น 68% ในปี 2554 และ รายได้ต่อห้องพักเฉลี่ย (“RevPAR”) เพิ่มขึ้น 13% จากปี 2553
ถึงแม้ว่าจะได้รับผลกระทบจากสภาวะน้ำท่วมในไตรมาส 4/54 โดยเรามีรายได้ส่วนห้องพักเพิ่มขึ้น
12% และรายได้จากค่าอาหารและเครื่องดื่มเพิ่มขึ้น 11% จากปี 2553

โรงแรมระดับ 5 ดาวในต่างจังหวัด

เรามีรีสอร์ท 5 ดาวในต่างจังหวัด 2 แห่งซึ่งมีผลการดำเนินงานปรับตัวดีขึ้นทั้ง 2 แห่งในปีนี้

โรงแรมเรเนซองส์ เกาะสมุย รีสอร์ท แอนด์ สปา ที่เกาะสมุย มีอัตราการเข้าพักเพิ่มขึ้น 11%
ส่งผลให้รายได้เฉลี่ยต่อห้องพัก (“RevPAR”) และรายได้ค่าห้องพักเพิ่มขึ้น 13% จากปี 2553

สำหรับรีสอร์ทที่เกาะนาคา ภูเก็ต ซึ่งในช่วงกลางปี 2554
เราได้เข้าทำสัญญาบริหารโรงแรมร่วมกับกลุ่มสตาร์วูดโฮเต็ล แอนด์ รีสอร์ท
เพื่อเปลี่ยนแบรนด์ของโรงแรมจาก ซิกส์เซ้นส์ แซงชัวรี่ มาเป็น ลักซ์ชัวรี่ คอลเลคชั่น
โดยรีสอร์ทได้เปลี่ยนชื่อเป็น “เดอะ นาคา ไอแลนด์, เอ ลักซ์ชัวรี่ คอลเลคชั่น รีสอร์ท แอนด์
สปา, ภูเก็ต”
และเปลี่ยนรูปแบบการบริการจากรีสอร์ทแบบสุขภาพมาเป็นพูลวิลล่าระดับไฮเอนด์เพื่อรองรับตลาดลูกค้าที่กว้างกว่าซึ่งจะทำให้สามารถขยายตลาดได้เร็วและสร้างผลตอบแทนทางการเงินที่ดีขึ้น
โดยได้ปิดปรับปรุงรีสอร์ทตั้งแต่เดือนสิงหาคม 2554 และเปิดให้บริการอีกครั้งในเดือนพฤศจิกายน
2554 โดยผลการดำเนินงานในปี 2554
มีการปรับตัวที่ดีขึ้นโดยอัตราการเข้าพักทั้งปีรวมช่วงระยะเวลาปิดปรับปรุงมีการปรับตัวเพิ่มขึ้น 2%
จากปีที่ผ่านมา ส่งผลให้รายได้เฉลี่ยต่อห้องพัก (“RevPAR”) เพิ่มขึ้น 3%

โดยรวมโรงแรม 5 ดาวทั้ง 4 แห่งมีรายได้รวมเท่ากับ 2,330 ล้านบาทสำหรับปี 2554 เพิ่มขึ้น
13% จากปี 2553

โรงแรมระดับกลาง

เรามีโรงแรมระดับกลางจำนวน 2 แห่งได้แก่ โรงแรมคอร์ทยาร์ดโดย แมริออท กรุงเทพ และ
โรงแรมฮอลิเดย์ อินน์ พัทยา โดยเป็นกลุ่มที่มีการเติบโตของรายได้มากที่สุดในปี 2554
โดยรวมกลุ่มโรงแรมระดับกลางมีการเติบโต 41% จากปี 2553
โดยมีรายได้รวมจากการดำเนินงานทั้งสิ้น 631 ล้านบาท รายได้ส่วนห้องพักเพิ่มขึ้น 46%
และรายได้จากค่าอาหารและเครื่องดื่มเพิ่มขึ้น 30% โดยมีอัตราการเข้าพักเฉลี่ยเพิ่มขึ้น 20%
และรายได้เฉลี่ยต่อห้องพัก (“RevPAR”) เพิ่มขึ้น 46%

โรงแรมชั้นประหยัด

โรงแรมชั้นประหยัดทั้งหมดของเราเปิดดำเนินการภายใต้แบรนด์ “ไอบิส” โดย ณ สิ้นปี 2554
เราได้เปิดดำเนินการโรงแรมชั้นประหยัดภายใต้แบรนด์ไอบิสอย่างเป็นทางการแล้วทั้งสิ้น 7 แห่ง
รวมเป็นจำนวนห้องพักทั้งหมด 1,704 ห้อง โรงแรมไอบิส 4 แห่งแรก ซึ่งได้เปิดดำเนินการ ในปี
2551ได้แก่ ไอบิส ภูเก็ต ป่าตอง ไอบิส พัทยา ไอบิส กรุงเทพ สาทร และไอบิส สมุย บ่อผุด ในปี
2552 เราได้เปิดดำเนินการเพิ่มอีก 2 แห่ง คือ ไอบิส กรุงเทพ นานา และ ไอบิส ภูเก็ต กะตะ
และ ในปี 2553 เราได้เปิดดำเนินการเพิ่มอีก 1 แห่ง คือ ไอบิส กรุงเทพ ริเวอร์ไซด์
กลุ่มโรงแรมชั้นประหยัดเป็นกลุ่มที่มีการเติบโตที่ดีเช่นกัน โดยมีอัตราการเข้าพักเฉลี่ยเพิ่มขึ้น 10%
และรายได้เฉลี่ยต่อห้องพัก (“RevPAR”) เพิ่มขึ้น 16% เมื่อเทียบกับปีที่ผ่านมา
กลุ่มโรงแรมชั้นประหยัดทั้ง 7 แห่งทำรายได้รวมเท่ากับ 576 ล้านบาทสำหรับปี 2554 เพิ่มขึ้น 35%
จากปี 2553 โดยรายได้ส่วนใหญ่ยังคงเป็นรายได้จากห้องพัก
อย่างไรก็ดีรายได้จากค่าอาหารและเครื่องดื่มมีการเติบโตขึ้นเช่นกันในปี 2554 ที่ 46%

รายได้โรงแรมแยกตามกลุ่มประเภทโรงแรม ในปี 2553 และ 2554 แสดงตามแผนภาพด้านล่างนี้

[]

รายได้โรงแรมแยกตามแหล่งท่องเที่ยว ในปี 2553 และ 2554 แสดงตามแผนภาพด้านล่างนี้

  []

ธุรกิจการให้เช่าพื้นที่

ณ สิ้นปี 2554 ธุรกิจพื้นที่เช่าของเรามีเพียงอาคาร เอราวัณ แบงค๊อก
ซึ่งเป็นศูนย์การค้าระดับไฮเอนด์ตั้งอยู่ติดกับโรงแรม แกรนด์ ไฮแอท เอราวัณ ศูนย์การค้าเอราวัณ
แบงค๊อกยังคงมีผลการดำเนินงานที่ดีในปีนี้ โดยมีอัตราการเช่าพื้นที่ 89% สูงกว่าปีที่ผ่านมา 3%
และมีรายได้รวมเพิ่มขึ้น 10%

รายได้รวมจากธุรกิจการให้เช่าพื้นที่ (รวมทั้งร้านค้าต่าง ๆในอาเขตของโรงแรม) เท่ากับ 219
ล้านบาท ในปี 2554 ลดลง 44% จากปีที่ผ่านมา เนื่องจากการขายอาคารเพลินจิตเซ็นเตอร์
เข้ากองทุนรวมสิทธิการเช่าอสังหาริมทรัพย์ไพร์มออฟฟิศในเดือน เมษายน 2554
ส่งผลให้เราบันทึกรายได้ของ PC เพียง 3 เดือนในปีนี้

ผลกำไรจากการดำเนินงาน

กำไรก่อนหักดอกเบี้ย ภาษี ค่าเสื่อมราคาและรายการตัดบัญชี (“EBITDA”) เท่ากับ 1,636
ล้านบาทในปี 2554 โดยมี EBITDA
จากการดำเนินงานปกติซึ่งไม่รวมกำไรจากการขายทรัพย์สินเท่ากับ 972 ล้านบาทเพิ่มขึ้น 21%
จากปีที่ผ่านมา และส่งผลถึงอัตรากำไรระดับ EBITDA จากการดำเนินงานปกติที่เพิ่มขึ้นจากร้อยละ
24 ในปี 2553 มาเป็นร้อยละ 25 ในปี 2554 ค่าเสื่อมราคาและค่าตัดจำหน่ายในปี 2554 เท่ากับ
646 ล้านบาท ลดลง 38 ล้านบาทจากปีที่ผ่านมา
โดยสาเหตุส่วนใหญ่มาจากการลดลงของค่าเสื่อมราคาของอาคารเพลินจิตเซ็นเตอร์จากการโอนขายอาคาร
ส่งผลให้ในปี 2554 นี้เรามีกำไรจากการดำเนินงานก่อนหักดอกเบี้ยและภาษี (“EBIT”) จำนวน
990 ล้านบาท และ EBITจากการดำเนินงานปกติซึ่งไม่รวมกำไรจากการขายทรัพย์สินเท่ากับ 326
ล้านบาทเพิ่มขึ้น 169% จากปีที่ผ่านมา

ต้นทุนทางการเงิน

ต้นทุนทางการเงินสำหรับปี 2554 เพิ่มขึ้นเป็น 407 ล้านบาท จาก 2 สาเหตุหลักคือ
การรับรู้ค่าใช้จ่ายดอกเบี้ยของโรงแรมที่เปิดใหม่ในไตรมาส 4/53 จำนวน 1 แห่ง ซึ่งรับรู้เพียง 2
เดือนในปี 2553 และรับรู้เพิ่มขึ้นเป็นทั้งปีคือ 12 เดือนในปี
2554และการปรับเพิ่มของอัตราดอกเบี้ยในตลาด ซึ่งปรับเพิ่มขึ้นรวมประมาณ 1.1% นับตั้งแต่สิ้นปี
2553 ส่งผลให้อัตราดอกเบี้ยเฉลี่ย (รวมเงินกู้ระยะสั้นและระยะยาว)
ของเราปรับตัวเพิ่มขึ้นประมาณ 0.9% มาอยู่ที่ระดับ 5.4% ในปี 2554

กำไรจากการขายทรัพย์สิน

ในปี 2554 เราบันทึกกำไรจากการขายอาคารเพลินจิตเซ็นเตอร์
ให้แก่กองทุนรวมสิทธิการเช่าอสังหาริมทรัพย์ไพร์มออฟฟิศ จำนวน 664 ล้านบาท

(ข) รายงานสถานะทางการเงิน

รายจ่ายเงินทุน รายจ่ายเงินทุนในปี 2554 เท่ากับ 544 ล้านบาท
ส่วนใหญ่เป็นรายจ่ายเงินทุนสำหรับการพัฒนาโครงการไอบิส หัวหิน
ซึ่งเปิดดำเนินการแล้วในเดือนมกราคม 2555 และโครงการเมอร์เคียว สยาม และ ไอบิส สยาม
ซึ่งจะเปิดดำเนินการในเดือนธันวาคม 2555 รวมถึงการรีแบรนด์รีสอร์ทที่เกาะ นาคา ภูเก็ต
และการซ่อมแซมบำรุงรักษาประจำปีของทรัพย์สินต่างๆ
โดยแหล่งเงินทุนของโครงการลงทุนเหล่านี้มาจากกระแสเงินสดจากการดำเนินงานและเงินกู้โครงการ
จากผลการดำเนินงานซึ่งปรับตัวดีขึ้นทั้งจากธุรกิจโรงแรมและธุรกิจพื้นที่เช่าส่งผลให้เรามีกระแสเงินสดจากการดำเนินงานก่อนการเปลี่ยนแปลงของสินทรัพย์และหนี้สินดำเนินงานสำหรับปี
2554 เท่ากับ 991 ล้านบาท นอกจากนี้ในปี 2554
เรายังมีเงินสดรับสุทธิจากการขายอาคารเพลินจิตเซ็นเตอร์ให้แก่กองทุนรวมสิทธิการเช่าอสังหาริมทรัพย์ไพร์มออฟฟิศในไตรมาส
2/54 จำนวน 1,352 ล้านบาท ซึ่งเป็นไปตามกลยุทธ์การเพิ่มผลตอบแทนให้แก่ผู้ลงทุน
เราได้ใช้กระแสเงินสดดังกล่าวในการ 1)
การจ่ายชำระคืนเงินกู้ยืมระยะยาวทั้งหมดของอาคารเพลินจิตเซ็นเตอร์เป็นจำนวน 460 ล้านบาท
2) การชำระคืนเงินกู้ระยะยาวตามกำหนดชำระคืนปกติและชำระคืนเงินกู้ระยะสั้นบางส่วน และ 3)
เป็นแหล่งเงินทุนสนับสนุนโครงการลงทุนต่าง ๆ

รายจ่ายเงินทุนแยกตามทรัพย์สิน ในระหว่างปี 2554 แสดงตามแผนภาพด้านล่างนี้

[]

สินทรัพย์รวมของเราลดลงจาก 12,950 ล้านบาท ณ สิ้นปี 2553 มาเป็น 12,238 ล้านบาท ณ
สิ้นปี 2554 จากการตัดค่าเสื่อมราคาประจำปีและการขายอาคารเพลินจิตเซ็นเตอร์
เงินกู้จากสถาบันการเงินลดลงจากยอด 8,599 ล้านบาท มาเป็น 7,499 ล้านบาท
และหนี้สินรวมลดลงจาก 9,676 ล้านบาท มาเป็น 8,468 ล้านบาท จาก ณ สิ้นปี 2553
เปรียบเทียบกับ ณ สิ้นปี 2554 ซึ่งเป็นผลมาจากการจ่ายคืนชำระเงินกู้ในปี 2554
ตามกำหนดและก่อนกำหนดในกรณีการจ่ายคืนเงินกู้อาคารเพลินจิตเซ็นเตอร์ กำไรสุทธิที่เพิ่มขึ้นในปี
2554 เป็นผลให้ส่วนของผู้ถือหุ้นเพิ่มขึ้นจาก 3,273 ล้านบาท มาเป็น 3,769 ล้านบาท
ในช่วงเวลาเดียวกัน
การเพิ่มขึ้นของส่วนของผู้ถือหุ้นและการลดภาระหนี้สินช่วยให้สถานะทางการเงินของเรามีความแข็งแกร่งมากขึ้น
โดยอัตราส่วนหนี้สินรวมต่อส่วนของผู้ถือหุ้นปรับตัวลดลงจากระดับ 2.9 เท่า เมื่อสิ้นปี 2553 สู่ระดับ
2.2 เท่า และมีอัตราส่วนเงินหนี้สินที่มีภาระดอกเบี้ยสุทธิต่อส่วนของผู้ถือหุ้นอยู่ที่ 1.9 เท่า ณ สิ้นปี
2554 จากการที่บริษัทมีกำไรสุทธิในปี 2554 นี้
คณะกรรมการบริษัทฯได้มีมติเห็นชอบให้เสนอต่อที่ประชุมสามัญผู้ถือหุ้นประจำปี 2555
พิจารณาจ่ายเงินปันผลสำหรับผลการดำเนินงานปี 2554 ในอัตรา 0.08 บาทต่อหุ้นหรือเท่ากับ 37%
ของกำไรสุทธิต่อหุ้นในปีนี้

ณ วันที่ 31 ธันวาคม 2554 บริษัทมีเงินกู้ยืมจากสถาบันการเงินจำนวนทั้งสิ้น 7,499.02 ล้านบาท
มีรายละเอียดดังนี้

+-----------+------+-------+-------------+----------------------------+
| ประเภท    | บริษัท | ยอด   | อัตราดอกเบี้ย  | หลักประกันเงินกู้               |
|           |      | คงค้าง |             |                            |
|           |      | (ล้า   |             |                            |
|           |      | นบาท) |             |                            |
+===========+======+=======+=============+============================+
| เงิน       | ER   | 76.1  | MMR         | - สิทธิการเช่าที่ดิน             |
| กู้ยืมระยะสั้น | AWAN |       |             | แ                          |
|           | และ  |       |  (money     | ละอาคารโรงแรมเจดับบลิวแมริออท |
| จากสถ     | EWH  |       | market      |                            |
| าบันการเงิน |      |       | rate)       | - ที่ดิน พัทยา                 |
|           |      |       |             | (ระหว่างไอบิสพัทยาและHoliday  |
|           |      |       |             | Inn)                       |
|           |      |       |             |                            |
|           |      |       |             |   - สิทธิการเช่าที่ดิน           |
|           |      |       |             |   และอาคารโรงแรมแกรนด์      |
|           |      |       |             |   ไฮแอท เอราวัณ             |
+-----------+------+-------+-------------+----------------------------+
| รวม–เงิน   |      | 76.1  |             |                            |
| กู้ยืมระยะสั้น |      |       |             |                            |
+-----------+------+-------+-------------+----------------------------+
| เงินกู้ยืมระย | ER   | *3,   | MLR -1.50%  | -ที่ดิน และอาคารโรงแรมไอบิส    |
| ะยาวจากสถ | AWAN | 109.7 |             | พัทยา ,ไอบิสป่าตอง            |
| าบันการเงิน |      |       |             |                            |
|           |      |       |             |   ไอบิสสมุย ,  ไอบิสกะตะ      |
|           |      |       |             |                            |
|           |      |       |             | -                          |
|           |      |       |             | สิทธิก                       |
|           |      |       |             | ารเช่าที่ดินและอาคารโรงแรมไอบิส |
|           |      |       |             | สาทร ,                     |
|           |      |       |             |                            |
|           |      |       |             | ไอบิส นานา                  |
|           |      |       |             |                            |
|           |      |       |             | - ที่ดิน และอาคาร โรงแรม      |
|           |      |       |             | Holiday Inn Pattaya        |
+-----------+------+-------+-------------+----------------------------+
|           |      |       |             |                            |
+-----------+------+-------+-------------+----------------------------+
|           |      | **    | MLR -2.00%  | -สิทธิการเช่าที่ดิน              |
|           |      | 895.0 |             | และอาคารโรงแรมเจดับบลิว      |
|           |      |       | FD(6        | แมริออท                     |
|           |      | 868.4 | Mnt.)+2.00% |                            |
+-----------+------+-------+-------------+----------------------------+
|           | EWH  | 700.0 | MLR – 1.50% | - สิทธิการเช่าที่ดิน             |
|           |      |       |             | และอาคารโรงแรมแกรนด์ ไฮแอท  |
|           |      |       |             | เอราวัณ                     |
+-----------+------+-------+-------------+----------------------------+
|           | ERD  | 652.5 | MLR – 1.50% | - หุ้นERDและค้ำประกันโดย       |
|           |      |       |             | ERAWAN                     |
+-----------+------+-------+-------------+----------------------------+
|           | EPK  | 800.0 | MLR – 1.50% | - ที่ดินและ อาคาร โรงแรมเดอะ  |
|           |      |       |             | นาคา ไอแลนด์                |
+-----------+------+-------+-------------+----------------------------+
|           | ESM  | 288.6 |         MLR | - ที่ดิน และ                  |
|           |      |       | – 1.50%     | อาคารโรงแรมเรเนซองส์        |
|           |      |       |             | เกาะสมุย                    |
+-----------+------+-------+-------------+----------------------------+
|           | ECP  | 108.7 |         MLR | -                          |
|           |      |       | – 1.50%     | สิทธิการเช่าที่ดิน               |
|           |      |       |             | และอาคารโรงแรมไอบิสริเวอร์ไซด์ |
+-----------+------+-------+-------------+----------------------------+
| รวม–เงินก  |      | 7,    |             |                            |
| ู้ยืมระยะยาว |      | 422.9 |             |                            |
+-----------+------+-------+-------------+----------------------------+
| รวม–      |      | 7,    |             |                            |
| เง        |      | 499.0 |             |                            |
| ินกู้ยืมทั้งหมด |      |       |             |                            |
+-----------+------+-------+-------------+----------------------------+

  หมายเหตุ : * เงินกู้ยืมระยะยาวบางส่วนจำนวน 1,617.2 ล้านบาท
  บริษัทมีสํญญาแลกเปลี่ยนอัตราดอกเบี้ย (Interest rate swap) กับสถาบันการเงิน
  จากอัตราดอกเบี้ยลอยตัวเป็นอัตราดอกเบี้ยคงที่ ที่ 5.35% จนถึงปลายปี 2557

** เงินกู้ยืมระยะยาวทั้งจำนวน บริษัทมีสํญญาแลกเปลี่ยนอัตราดอกเบี้ย(Interest rate swap)

กับสถาบันการเงิน จากอัตราดอกเบี้ยลอยตัวเป็นอัตราดอกเบี้ยคงที่ ที่ 4.95%จนถึงปลายปี 2557

       ERAWAN : บมจ. ดิเอราวัณกรุ๊ป      EWH : บมจ. โรงแรมเอราวัณ      ERD : 
บริษัท เอราวัณ ราชดำริ จำกัด    

 EPK  : บริษัท เอราวัณ ภูเก็ต จำกัด     ESM : บริษัท เอราวัณ สมุย จำกัด   ECP :
บริษัท เอราวัณ เจ้าพระยา จำกัด 

สารสนเทศการลงทุนของบริษัทฯ ในบริษัทในเครือ บริษัทร่วม และบริษัทอื่น

ณ วันที่ 31 ธันวาคม 2554

1. การลงทุนของบริษัทฯในบริษัทในเครือ บริษัทร่วม และบริษัทอื่น

[]

2. การลงทุนของบริษัทย่อยในบริษัทในเครือ และบริษัทอื่น

[]

สรุปฐานะการเงินและผลการดำเนินงานของบริษัทย่อยและบริษัทร่วม

บริษัทย่อย

(หน่วย : บาท)

[]

[]

[]

บริษัทย่อย

(หน่วย : บาท)

[]

[]

[]

  บริษัทย่อย

  (หน่วย : บาท)

  []

  []

บริษัทร่วม

  []

บริษัทอื่น

(หน่วย : บาท)

  []